生辰謝邵廣文惠仁者壽賦
作者：張栻
朝代：宋

paragraphs: 左弧念當辰，藐此卧歲晚。
重雲不予蔭，敢望滋九畹。
南鄰有良朋，敏質快瓴建。
進道方駸駸，吐辭看衮衮。
妙語極吹噓，至理屬關鍵。
嗟予澹泊好，學植自穮蔉。
豈能益涓埃，感子意繾綣。
昭然隠微中，當念仁豈遠。
起知妙乾體，實理踐坤簡。
大易乃在我，亙古當一本。
期君得真傳，永以息邪遁。